
                 Nr.23/294/2006
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat Raportul suplimentar II asupra proiectului de Lege pentru aprobarea Ordonanţei de urgenţă a Guvernului nr.79/2006 privind majorarea tarifelor în transportul feroviar de călători pe teritoriul României, primit cu nr.P.L.x 971 din 18 decembrie 2006.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                                                                          Nr.23/294/2006
RAPORT   SUPLIMENTAR  II
asupra proiectului de Lege pentru aprobarea Ordonanţei de urgenţă a Guvernului nr.79/2006 privind majorarea tarifelor în transportul feroviar de călători pe teritoriul României



I. În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 971 din 18 decembrie 2006, pentru dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.79/2006 privind majorarea tarifelor în transportul feroviar de călători pe teritoriul României.



Ordonanţa de urgenţă a Guvernului nr.79 din 18 octombrie 2006 a fost emisă pentru aprobarea creşterii tarifelor în transportul feroviar de călători cu 7% trimestrial începând cu data de 1 noiembrie 2006.



Proiectul de ordonanţă a fost avizat favorabil de Consiliul Legislativ, cu nr.1170 din 31 august 2006, cu observaţii şi propuneri care au fost incluse în text.



Proiectul de lege pentru aprobarea ordonanţei de urgenţă a fost adoptat de Senat, în şedinţa din 13 decembrie 2006, în forma prezentată de iniţiator.



Proiectul de lege a fost avizat favorabil de Comisia pentru buget, finanţe şi bănci, cu nr.831 din 12 februarie 2007 şi de Comisia juridică, de disciplină şi imunităţi, cu nr.P.L.x 971 din 29 ianuarie 2007.



Examinarea proiectului de lege a avut loc în şedinţa comisiei din 22 mai 2007.



La lucrări au fost prezenţi 21 deputaţi din totalul de 23 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor sub conducerea domnului secretar de stat Barna Tanczos.



În cadrul dezbaterilor, membrii comisiei au menţionat că pentru majorarea tarifelor la transportul feroviar de călători este necesar ca Ministerul Transporturilor să stabilească o metodologie de stabilire a tarifelor, pentru o perioadă de 3 – 5 ani şi numai pe baza acestei metodologii să se poată face propuneri pentru eventualele majorări de tarife.



Având în vedere cele menţionate, membrii comisiei au hotărât, cu majoritate de voturi, să propună plenului Camerei Deputaţilor, respingerea Ordonanţei de urgenţă a Guvernului nr.79/2006.


II. În şedinţa din data de 5 iunie 2007, plenul Camerei Deputaţilor a hotărât să retrimită la comisie raportul în vederea reexaminării proiectului de lege.


Reexaminarea proiectului de lege a avut loc în şedinţa comisiei din data de 12 iunie 2007.



La lucrări au fost prezenţi 20 deputaţi din totalul de 23 deputaţi membri ai comisiei.



La dezbaterile asupra proiectului de lege au participat specialişti din cadrul Ministerului Transporturilor sub conducerea domnului secretar de stat Barna Tanczos.



În cadrul dezbaterilor, membrii comisiei au avut în vedere amendamentul domnilor deputaţi Istvan Antal, Mircea Ciopraga şi Iulian Iancu privind obligativitatea întocmirii unei metodologii de calcul a tarifului intern de călători în transportul feroviar pe baza principiului eficientizării activităţii şi optimizării costurilor, în termen de 60 de zile de la data intrării în vigoare a legii.



În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor adoptarea proiectului de lege cu un amendament.



III. În şedinţa din data de 21 februarie 2008, plenul Camerei Deputaţilor a hotărât să retrimită la comisie proiectul de Lege pentru aprobarea Ordonanţei de urgenţă a Guvernului nr.79/2006 privind majorarea tarifelor în transportul feroviar de călători pe teritoriul României.



Reexaminarea proiectului de lege a avut loc în şedinţa comisiei din data de 26 februarie 2008.



La lucrări au fost prezenţi toţi cei 22 de deputaţi membri ai comisiei.



La reexaminarea proiectului de lege au participat, în calitate de invitaţi, domnul Octavian Claudiu Dumitrescu – director general, doamna Ortansa Munteanu -director şi doamna Carmen Pop – consilier în Ministerul Transporturilor.


Având în vedere că Ordonanţa de urgenţă a Guvernului nr.79/2006 se referă la majorarea tarifelor în transportul feroviar de călători în anul 2007 şi că acest act normativ şi-a produs efectele, membrii comisiei au hotărât să propună plenului Camerei Deputaţilor adoptarea proiectului de lege cu un amendament privind necesitatea ca începând cu data de 1 ianuarie 2008, majorarea tarifelor la transportul feroviar de călători să se efectueze numai pe baza unei metodologii de calcul care să ţină seama de principiul eficientizării activităţilor şi optimizării costurilor.

Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.


Prin obiectul de reglementare şi conţinutul său, proiectul de lege face parte din categoria legilor ordinare.

A M E N D A M E N T E     A D M I S E

	Nr.

crt.
	Text O.U.G. nr.79/2006
	Proiect de lege adoptat de Senat
	Amendamente admise
	Motivaţia

	0
	1
	2
	3
	4

	1
	______
	LEGE

pentru aprobarea Ordonanţei de urgenţă a Guvernului nr.79/2006 privind majorarea tarifelor în transportul feroviar de călători pe teritoriul României


	Nemodificat
	

	2
	
	ARTICOL UNIC. – Se aprobă Ordonanţa de urgenţă a Guvernului nr.79 din 18 octombrie 2006 privind majorarea tarifelor în transportul feroviar de călători pe teritoriul României, publicată în Monitorul Oficial al României, Partea I, nr.875 din 26 octombrie 2006.


	Nemodificat
	

	3
	Ordonanţă de urgenţă 

privind majorarea tarifelor în transportul feroviar de călători pe teritoriul României


	Nemodificat
	Nemodificat
	


	0
	1
	2
	3
	4

	4 
	Art.1. – Prin excepţie de la prevederile art.6 din Ordonanţa de urgenţă a Guvernului nr.149/2001 privind instituirea Tarifului intern de călători în transportul feroviar, aprobată cu modificări prin Legea nr.299/2002, cu modificările ulterioare, de la publicarea prezentei ordonanţe de urgenţă şi până la data 31 decembrie 2007, tarifele maximale care pot fi percepute de operatorii de transport feroviar public de călători pentru deservire generală în transportul feroviar de călători, se pot majora cu un procent de maxim 7% peste nivelul cumulat al indicilor preţurilor de consum publicaţi de Institutul Naţional de Statistică şi Studii Economice şi neluaţi în calcul de la ultima majorare.


	Nemodificat
	Nemodificat
	

	5 
	Art.2. – Majorarea tarifelor, prevăzută la art.1, se va face prin ordin al ministrului transporturilor, construcţiilor şi turismului, în datele de 1 noiembrie 2006, 1 martie 2007, 1 iunie 2007, 1 septembrie 2007 şi 1 decembrie 2007, ordin care se publică în Monitorul Oficial al României, Partea I.


	Nemodificat
	Nemodificat
	

	6 
	______
	______
	După articolul 2 se introduce un nou articol, art.3, cu următorul cuprins:
Art.3. – Începând cu data de 1 ianuarie 2008, tarifele maximale precum şi orice alte majorări de tarife care pot fi percepute de operatorii de transport feroviar public de călători pentru deservire generală în transportul feroviar de călători se vor stabili numai pe baza unei metodologii de calcul al tarifului intern de călători în transportul feroviar, elaborată avându-se în vedere principiul eficientizării şi optimizării costurilor şi aprobată prin ordin comun al ministrului transporturilor şi ministrului economiei şi finanţelor, în termen de maximum 60 de zile de la data intrării în vigoare a legii de aprobare a prezentei ordonanţe de urgenţă, care se publică în Monitorul Oficial al României, Partea I.
Dep.Iulian Iancu – PSD

Dep.Mircea Ciopraga – PNL

Dep.Istvan Antal – UDMR

Dep.Aurelia Vasile – PSD

Dep.Ioan Bivolaru – PSD


	Transportul feroviar public de călători este serviciu public social care beneficiază de susţinerea de la bugetul de stat pentru plata diferenţei costului călătoriei care nu este acoperită de tariful plătit de populaţie. Pentru asigurarea corelaţiei între tarifele din transportul feroviar public de călători şi sumele primite de la bugetul de stat pentru plata diferenţei costurilor călătoriei este necesară întocmirea unei metodologii de stabilire şi majorare a tarifului în transportul feroviar de călători. 




                                 PREŞEDINTE,                                                                      SECRETAR,

                                   Iulian Iancu                                                                         Aurelia Vasile

Consilier ,

Daniel Bădina

